14/02/2020 | Administración LocalMunicipal
O Pino
Bases XXII Concurso de Disfraces Entroido do Pino 2020

Concurso de disfraces de Entroido de O Pino 2020 A Xunta de Goberno Local do Concello de O Pino, en sesión ordinaria do martes 4 de febreiro de 2020, aprobou as bases para a participación no Concurso de disfraces de Entroido do Concello de O Pino do ano 2020 que se transcriben a continuación. <<BASES “XXII CONCURSO DE DISFRACES DE ENTROIDO O PINO 2020” Primeira.–OBXECTO. Conforme ao disposto na Lei 38/2003, de subvencións, constitúe o obxecto das presentes bases a regulación do concurso de disfraces de Entroido do Concello de O Pino do ano 2020 que terá lugar o 23 de febreiro, domingo de Entroido, na Praza do Concello de Arca, a partir das 17.30 horas. A finalidade desta actividade é satisfacer o interese público que supón a celebración da festa do Entroido, unha festa con raíces profundas na nosa sociedade. Segunda.–CRÉDITO ORZAMENTARIO. Os premios previstos nestas bases imputaranse contra a partida orzamentaria correspondente. Terceira.– BENEFICIARIOS.1. Poderán ser beneficiarios dos premios previstos nestas bases todas as persoas, así como as agrupacións de persoas físicas e xurídicas sen personalidade xurídica constituídas para a consecución dos fins sinalados como obxecto de premio, e que cumpran os requisitos xerais da Lei 38/2003, xeral de subvencións, ademais dos específicos previstos para as diversas modalidades do concurso.2. Aquelas persoas menores de idade ou que non teñan plena capacidade de obrar que desexen participar deberán facelo sempre coa preceptiva autorización do titular da patria potestade ou tutela.3. A participación no concurso de disfraces poderá ser infantil, individual, por parellas, por grupo, por carrozas ou como comparsa, conforme á clasificación que se establece na base cuarta. Cuarta.–CATEGORÍAS. a) Categoría infantil, cando concurse unha soa persoa menor de idade. Dentro desta categoría, establécese a seguinte clasificación Primeiro premio Segundo premio b) Categoría Individual, cando concurse unha soa persoa maior de idade. Sen clasificación específica por idades ou doutro tipo. c) Categoría por parellas, cando concursen dúas persoas xuntas. Sen clasificación específica por idades ou doutro tipo. d) Categoría de grupos, cando concursen un grupo formado como mínimo por 3 persoas e máximo 9 representando todos/as un mesmo motivo. Sen clasificación específica por idades ou doutro tipo. e) Categoría de carrozas, cando concursen como mínimo 4 persoas. Terán que vir enriba dun móbil (carro, tractor, bicicleta, etc.). A representación que realicen terán que estar todos os compoñentes (podendo quedar excluído o/a condutor/a) enriba del. f) Categoría de comparsa, cando concursen como mínimo 10 membros representando todos un mesmo motivo. NOTA.–Todos os rapaces/as de ata 12 anos terán un agasallo se van disfrazados/as, figuran inscritos no concurso e soben ao escenario desfilando co disfraz. Quinta.–RÉXIME DE CONCESIÓN DOS PREMIOS.1. Os premios outorgaranse, con cargo ao orzamento da Corporación, previa instancia do solicitante que deberá ter os requisitos establecidos na base sétima, mediante procedemento de concorrencia competitiva segundo o establecido nestas bases. O outorgamento será motivado e os seus importes non poderán ser revisados nin ampliados.2. O importe e categorías dos premios de cada concurso son os seguintes: CATEGORÍAS 1.º PREMIO 2.º PREMIO INFANTIL 150 € 100 € MÁIS ORIXINAL 150 € INDIVIDUAL 150 € PARELLA 175 € GRUPO 250 € Unha vez aprobadas as presentes bases, serán obxecto de publicación íntegra no Boletín Oficial da Provincia da Coruña e serán remitidas á Base Nacional de Datos de Subvencións, publicándose extracto delas no «Boletín Oficial» da provincia da Coruña por conduto, o cal conterá como mínimo: 1.º) Obxecto, 2.º) Beneficiarios, 3.º) Data da publicación das bases reguladoras no Boletín Oficial da Provincia, 4.º) Prazo de presentación de solicitudes, 5.º) Identidade do Xurado. As bases publicaranse, así mesmo, no taboleiro de anuncios do Concello e máis na páxina web do Concello. Sétima.– PRESENTACIÓN DE SOLICITUDES.1. A inscrición deberá formalizarase no impreso de participación oficial que estará a dispor dos participantes nas dependencias e redes municipais desde o martes, 11 de febreiro de 2020.2. O prazo de inscrición comezará o mércores, 12 de febreiro e rematará o mesmo día do concurso, 23 de febreiro de 2020, ás 16.30 horas.3. As solicitudes e, no seu caso, documentación adicional poderanse presentar: 1.º) No Rexistro Municipal do Concello, no seu horario habitual.2.º) No centro sociocultural Mohammadine Viozquez Lovelle.3.º) Calquera outro dos previstos na Lei 39/2015.4. Para aclaracións ou asesoramento en canto ás solicitudes do concurso poden poñerse en contacto coa Casa da Cultura do Concello de O Pino no teléfono 981 511 065 en horario de 10 a 14 horas. As persoas inscritas no concurso deberán presentarse na Praza do Concello o día 23 de febreiro, entre as 16.30 e as 17.15 horas, para recoller o dorsal asignado. Unha vez iniciada a actividade os/as concursantes desfilarán co seu disfrace ante o xurado, o cal valorará: Comparsas e grupos: – Vestiario e maquillaxe (traballo feito a man e emprego de materiais de refugallo): 1 a 4 puntos. – Orixinalidade: 1 a 3 puntos – Organización e traballo en equipo: 1 a 3 puntos – Involucrar ao público(Sorrisos, aplausos, etc.): 1 a 5 puntos. Disfraces individuais (infantís e adultos) – Orixinalidade do vestiario (traballo feito a man e emprego de materiais de refugallo): 1 a 4 puntos. – Maquillaxe: 1 a 2 puntos. – Involucrar ao público(Sorrisos, aplausos, etc.): 1 a 5 puntos. Logo de ter desfilado todas/os as/os participantes, o xurado, atendendo ás puntuacións, emitirá o fallo do concurso e levantará acta deste. Novena.–PROCEDEMENTO DE CONCESIÓN. O procedemento a seguir será o regulado no capítulo II do título I da Lei 38/2003 de subvencións mediante un procedemento de concorrencia competitiva, coas seguintes especialidades: a) O órgano de instrución sinalado na lei será a Concellería Delegada da área correspondente, que, para este concurso, é a Concellería de Educación e Cultura. b) O órgano colexiado encargado de avaliar aos concursantes atendendo aos criterios previstos na base oitava, estará formada por un xurado imparcial cuxa composición figura na base décima. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro, do Réxime Xurídico do Sector Público. Aos membros do xurado seralle aplicable o disposto sobre abstención e recusación nos artigos 23 e 24 da mesma Lei. Na acta redactada de avaliación de candidaturas deberá recollerse como mínimo a baremación de todos os concursantes mediante o sistema previsto, por orde de maior a menor puntuación e por categoría e a proposta dos premiados por categoría. c) Unha vez recibida a proposta do xurado, o órgano instrutor procederá a solicitar os correspondentes informes dos servizos municipais para verificar o cumprimento dos requisitos establecidos na normativa vixente así como nas presentes bases e a requirir aos premiados para que no prazo de dez días hábiles acrediten a súa identidade e acheguen certificado de número de conta da entidade bancaria cuxo titular será o premiado ou o seu representante legal. d) O órgano instrutor á vista do expediente e do informe do xurado, formulará a proposta definitiva de resolución de concesión dos premios en favor daqueles premiados que acreditasen o cumprimento das bases e achegasen a documentación requirida, ou na súa falta, aos concursantes coa seguinte maior puntuación segundo a baremación feita polo xurado que cumprisen co disposto nesta base. e) A Alcaldía-Presidencia será o órgano competente para unha vez vista a proposta de resolución e a fiscalización da intervención municipal, resolver mediante acordo motivado. A notificación dos actos de tramitación e resolución de concesión dos premios será publicada no taboleiro de anuncios e a páxina web do Concello, medio exclusivo de notificación de conformidade co disposto no artigo 45.1 b) da Lei 39/2015, do 1 de outubro, do Procedemento Administrativo Común das Administracións Públicas. Décima.–XURADO. O xurado estará composto polos seguintes membros: Presidente: Patricia Fernández García (animadora sociocultural). Secretario/a: Olive Ana Vanessa Heckmann Ochoa de Retana (animadora sociocultural). Vogal: Jenifer Romero Martinez (animadora sociocultural). Undécima.–PAGO DOS PREMIOS. O pago de premios en metálico concedidos farase efectivo mediante transferencia bancaria ao número de conta indicado polos premiados. No momento do pago practicarase as oportunas retencións segundo a normativa tributaria vixente. As persoas que resulten beneficiarias dos premios comprométense a autorizar ao Concello a obter por medios telemáticos os certificados correspondentes de atoparse ao corrente de deberes tributarios, coa seguridade social. Duodécima.–DEREITOS DE PROPIEDADE INTELECTUAL E DATOS DE CARÁCTER PERSOAL. A participación no concurso previsto nestas bases implica polos participantes a aceptación incondicional das seguintes cláusulas: 1.º) No suposto de concursos que impliquen a creación ou representación de obras literarias e artísticas, a cesión en modalidade non exclusiva ao concello de O Pino de maneira gratuíta dos dereitos de reprodución, distribución, comunicación pública e publicación.2.º) A autorización ao concello para a publicación na páxina web, redes sociais e publicacións da súa titularidade do nome e apelidos dos concursantes e premiados, así como fotografías e vídeos dos mesmos nos actos de entrega de premios ou na participación nas actividades culturais, deportivas, lúdicas etc. obxecto do concurso.3.º) A publicación dos datos persoais dos premiados e importe dos mesmos na Base de datos Nacional de Subvencións de conformidade coa lexislación vixente. Décimo terceira.–INSPECCIÓN E CONTROL. O Concello poderá realizar as comprobacións que estime oportunas respecto das actividades premiadas e terá acceso a toda a documentación xustificativa destas, así como a requirir aos premiados nos termos que precise. Décimo cuarta.–INFRACCIÓNS E SANCIÓNS. O réxime de infraccións e sancións será o establecido no título IV da Lei 38/2003. O incumprimento parcial ou total das condicións establecidas, a desviación do premio para actividades ou conceptos no estimados no proceso de tramitación e resolución, o incumprimento do deber de xustificación, a duplicidade de subvencións para un mesmo programa, sempre que non sexan complementarias con cargo a créditos doutras Administracións Públicas, constituirán causa determinante para a revogación do premio concedido, coa seguinte devolución dos créditos obtidos. Igualmente, a falsidade ou ocultación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación do premio e o deber do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza no previsto no Regulamento Xeral de Recadación. DISPOSICIÓN ADICIONAL No non previsto nestas bases serán de aplicación a Lei 38/2003 de subvencións, Regulamento Xeral de subvencións, a Lei reguladora das Bases do Réxime Local e a Lei de Facendas Locais.>> O Pino, 4 de febreiro de 2020. O alcalde Manuel Taboada Vigo